પ્રેમ માં પણ એવું જ છે , એક્વાર જ મનમાં વસી ગયું એ પછી જીવનભર મનમાં અંકિત થઇ જાય અને એકવાર જે મનમાં થી ઉતરી ગયું એ લાખ પ્રયત્નો છતાં મનમાં વસાવવું મુશ્કેલ છે. કેમ કે મનગમતી હોય કે મનનો માણીગર એને પસંદ તો આપણું મન જ કરે છે ને . પછી ભલે ને એ દુનિયા માટે ગમે તેવું જ ના હોય પણ આપણા માટે તો એજ આપણી દુનિયા . કોઈ કે કહ્યું છે ને કે , ” રાજા ને ગમે એ રાણી , પછી ભલે ને છાણા વીણતી આણી ” . એકવાર મને ગમી ગયું પછી એ આપણું પ્રિયપાત્ર ભલે ને દુનિયા માટે ખરાબ , ગમે તેટલી બુરાઈઓ હોય એનેમાં પણ આપણે મન તો એજ સર્વસ્વ બની જાય છે. એવી જ રીતે મનદુખ ની વાત પણ કંઇક એવી જ છે એકવાર શરીર પર પડી ગયેલા ઘાવ તો મટી પણ જાય પરંતુ મન પર પડેલા ઘાવ જલ્દી રુઝાતા નથી. આપણું મન એટલું નાજુક હોય છે કે કોઈની ઉપેક્ષા , નારાજગી કે ઠપકો સહન નથી થતો એનાથી પણ એનાથી ઉલટું કોઈના કરેલા વખાણ-પ્રશંસા કે પ્રેમ ભર્યા બે બોલ આપણને એટલા જ મીઠા લાગે છે જેટલો કોઈનો કટાક્ષ કડવો લાગે છે.